Neuvoston direktiivi 75/405/ETY, annettu 14 päivänä huhtikuuta 1975, öljytuotteiden käytön rajoittamisesta voimalaitoksissa



Virallinen lehti nro L 178 , 09/07/1975 s. 0026 - 0027

Suomenk. erityispainos Alue 12 Nide 1 s. 0074

Kreikank. erityispainos: Luku 10 Nide 1 s. 0098

Ruotsink. erityispainos Alue 12 Nide 1 s. 0074

Espanjank. erityispainos: Luku 12 Nide 2 s. 0056

Portugalink. erityispainos: Luku 12 Nide 2 s. 0056



NEUVOSTON DIREKTIIVI, annettu 14 päivänä huhtikuuta 1975, öljytuotteiden käytön rajoittamisesta voimalaitoksissa (75/405/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 103 artiklan, ottaa huomioon komission ehdotuksen, ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että yhteisön energiapolitiikan täytäntöönpano on eräs yhteisöjen itselleen asettamista tavoitteista; toimitusvarmuus on etusijalla yhteisön energiapolitiikassa, sähkö on nykyaikaiselle yhteiskunnalle elintärkeä energiamuoto ja sen osuus yhteisön kokonaisenergiantarpeesta on lisääntymässä, sähkön toimitusvarmuutta yhteisön jäsenvaltioissa voidaan parantaa rajoittamalla öljytuotteiden käyttöä voimalaitoksissa, sen vuoksi pelkästään tai pääasiallisesti öljytuotteita käyttävien voimalaitosten rakentamiseen tai muuttamiseen olisi haettava jäsenvaltioiden viranomaisten lupa, sähköä voidaan tuottaa taloudellisesti useista ensisijaisista energialähteistä, ja tavanomaiset voimalaitokset voidaan varustaa monipolttoainekattiloin, joissa käytetään kahta tai useampaa polttoainetta, kivihiili mukaan lukien, ON ANTANUT TÄMÄN DIREKTIIVIN: 1 artikla 1. Uusien voimalaitosten rakentamiseksi, joissa käytetään yksinomaan tai pääasiallisesti öljypolttoaineita, samoin kuin olemassa olevien voimalaitosten muuttamiseksi käyttämään näitä polttoaineita yksinomaan tai pääasiallisesti, vaaditaan voimalaitoksen sijaintijäsenvaltion asianomaisten viranomaisten ennakkolupa. 2. Lupa voidaan antaa vain seuraavissa tapauksissa: - jos voimalaitoksen teho on vähemmän kuin 10 MW taikka se on tarkoitettu pelkästään huippu- tai varaenergian tuottamiseen; - jos öljytuotteita käytetään ainoastaan sytyttämiseen tai muiden tuotteiden palamisen ylläpitämiseen ja jos niiden osuus kokonaisenergiasta pysyy pienenä; - jos öljypolttoaine on jätetuote, jota ei voida käyttää tehokkaammin muihin tarkoituksiin; - jos muiden polttoaineiden toimituksia ei voida varmistaa taikka jos niiden käyttöä ei voida harkita taloudellisista, teknisistä tai turvallisuussyistä; - jos erityiset, ympäristönsuojelulliset syyt vaativat öljytuotteiden käyttämistä voimalaitoksessa. 3. Ennen luvan myöntämistä jäsenvaltioiden viranomaisten on määriteltävä, onko polttoainetoimitusten varmuus huomioon ottaen suositeltavaa varustaa kyseinen voimalaitos kahta polttoainetta käyttävällä kattilalla, jossa on mahdollista käyttää kivihiiltä korvaavana polttoaineena. 2 artikla Komissiolle on ilmoitettava kaikista jäsenvaltion 1 artiklan nojalla myöntämistä luvista ja mukaan on liitettävä yksityiskohtainen selvitys sitä puoltavista syistä. 3 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 31 päivään joulukuuta 1975 mennessä ja ilmoitettava tästä komissiolle viipymättä. 4 artikla Kansallisia säännöksiä, jotka tiukemmin rajoittavat öljytuotteiden käyttöä voimalaitoksissa ja täyttävät tämän direktiivin vaatimukset, voidaan pitää voimassa tai antaa. 5 artikla Tämä direktiivi on osoitettu kaikille jäsenvaltioille. Tehty Brysselissä 14 päivänä huhtikuuta 1975. Neuvoston puolesta Puheenjohtaja G. FITZGERALD () EYVL N:o C 125, 16.10.1974, s. 59 () EYVL N:o C 93, 7.8.1974, s. 79